Na osnovu člana 8. Zakona o ministarskim, vladinim i drugim imenovanjima („Službene novine Federacije Bosne i Hercegovine“, br. 12/03, 34/03 i 65/13), a u vezi sa članovima 8., 9. i 10. Zakona o koncesijama („Službene novine Tuzlanskog kantona“, br. 5/04, 7/05, 6/11, 1/13, 11/14, 12/16, 13/17 i 10/18), tačkom III Odluke o utvrđivanju uslova i kriterija za imenovanje u regulirane organe – prečišćen tekst („Službene novine Tuzlanskog kantona“, broj: 4/12), Odlukom o izmjenama i dopunama Odluke o utvrđivanju uslova i kriterija za imenovanje u regulirane organe („Službene novine Tuzlanskog kantona“ br. 6/12, 8/14, 12/15 i 14/15) i tačkom III Odluke Vlade Tuzlanskog kantona broj: 02/1-14-27367/25 od 16.09.2025. godine, Ministarstvo privrede Tuzlanskog kantona, objavljuje

**JAVNI OGLAS  
za izbor kandidata za nominiranje i imenovanje člana Komisije za koncesije Tuzlanskog kantona**

**I**

Objavljuje se Javni oglas za izbor kandidata za nominiranje i imenovanje člana Komisije za koncesije Tuzlanskog kantona.

U Komisiju za koncesije Tuzlanskog kantona imenuje se jedan član, budući da je Skupština Tuzlanskog kantona donijela Odluku o razrješenju člana Komisije za koncesije Tuzlanskog kantona broj: 01-02-440-2/25 od 02.09.2025. godine. Član Komisije za koncesije imenuje se na preostali period do isteka mandata prethodno imenovanim članovima Komisije za koncesije Tuzlanskog kantona, te može biti imenovan na još jedan mandatni period.

Član Komisije za koncesije će se imenovati iz reda istaknutih stručnjaka u oblasti prava, ekonomije i inženjerstva.

Skupština Tuzlanskog kantona na prijedlog Vlade Tuzlanskog kantona imenuje člana Komisije za koncesije.

Opis pozicije člana Komisije za koncesije:

Radi na praćenju rada koncesionara u cilju osiguranja snabdijevanja usluga potrošača na adekvatan način a kojima se pri tome naplaćuje odgovarajući iznos naknade, odobrava rokove i uslove standardnog ugovora o pružanju usluga potrošačima, razmatra primjedbe potrošača u vezi s iznosom naknade ili uslovima za snabdijevanje uslugama koncesionara, odlučivanje o svakom podnesenom zahtjevu ili zahtjevu za revizijom, podnesenim u skladu sa Zakonom o koncesijama, učestvuje u radu sa specijalnom zajedničkom komisijom u skladu sa Zakonomom o koncesijama, priprema dokument o politici dodjele koncesija u skladu sa verifikovanom strategijom razvoja Kantona, razvojnim dokumentima općina i drugim razvojnim dokumentima, i vrši druge poslove u skladu sa Zakonom o koncesijama.

**II**

Kandidat za imenovanje na poziciju člana Komisije za koncesije Tuzlanskog kantona mora ispunjavati sljedeće :

1. **Opće uslove:**

* da je državljanin Bosne i Hercegovine,
* da je stariji od 18, ali ne stariji od 65 godina,
* da je zdravstveno sposoban za obavljanje poslova na koje se kandiduje,
* da nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od tri godine prije objavljivanja upražnjene pozicije,
* da nije osuđivan za krivično djelo,
* da nije kažnjavan iz oblasti privrednog prijestupa i da mu nije izrečena zaštitna mjera zabrane vršenja poziva, djelatnosti ili dužnosti,
* da se na njega ne odnosi član IX.1. Ustava Bosne i Hercegovine,
* da nije izabrani zvaničnik, nosilac izvršne funkcije ili savjetnik u smislu Zakona o sukobu interesa u organima vlasti u Federaciji Bosne i Hercegovine („Službene novine Federacije Bosne i Hercegovine“, broj: 70/80).

1. **Posebne uslove i kriterije:**

* da ima završenu visoku stručnu spremu iz oblasti prava, ekonomije i inžinjerstva, odnosno odgovarajući ekvivalent,
* da ima najmanje jednu godinu radnog iskustva nakon sticanja visoke stručne spreme na poslovima u okviru svog zanimanja,
* da nije član upravnog, izvršnog ili drugog organa političke stranke, udruženja ili fondacije koje su povezane sa strankom, niti može biti uključen u bilo kakvu političku ili stranačku aktivnost,
* da nije član upravnog ili nadzornog odbora reguliranog organa, a ukoliko jeste član upravnog odnosno nadzornog odbora, kanditat će dostaviti ovjerenu izjavu da će po konačnom imenovanju odstupiti sa pozicije u roku od sedam dana od dana imenovanja,
* da nije dioničar sa 50% i više dionica, direktor ili član uprave bilo kojeg dioničarskog društva kao i vlasnik sa 50% i više vlasništva, direktor i član uprave bilo kojeg društva sa ograničenom odgovornošću,
* da nemaju privatni finansijski interes u Komisji za koncesije.

**III**

Kandidat je dužan uz potpisanu prijavu, koja sadrži kraću biografiju, adresu i kontakt telefon, priložiti originalne dokumente ili ovjerene fotokopije dokumenata o ispunjavanju općih i posebnih uslova i kriterija iz tačke II ovog oglasa, i to:

* ličnu kartu i CIPS-ovu prijavu mjesta prebivališta,
* uvjerenje o državljanstvu - ne starije od tri mjeseca,
* diplomu ili uvjerenje o diplomiranju - ne starije od jedne godine,
* potvrda nadležnog organa o radnom iskustvu iz koje je vidljivo da kandidat ima najmanje jednu godinu radnog iskustva nakon sticanja visoke stručne spreme na poslovima u okviru svog zanimanja,
* ovjerena izjava da kandidat nije osuđivan za krivično djelo – ne starije o tri mjeseca,
* ovjerena izjava da kandidat nije kažnjavan iz oblasti privrednog prijestupa i da mu nije izrečena zaštitna mjera zabrane vršenja poziva, djelatnosti ili dužnosti - ne starija od tri mjeseca,
* potvrdu ili uvjerenje nadležnog organa da kandidat nije otpušten iz državne službe kao rezultat disciplinske mjere na bilo kojem nivou vlasti u Bosni i Hercegovini u periodu od tri godine prije objavljivanja upražnjene pozicije – ne stariju od jednog mjeseca (prilažu samo kandidati koji su radili ili još uvijek rade u organima državne službe),
* ovjerenu izjavu kandidata o ispunjavanju uslova ovog oglasa iz tačke II. a) alineja 7. i 8. i tačke II. b) alineja 3., 4., 5. i 6.

Uvjerenje o zdravstvenoj sposobnosti dužan je dostaviti konačno imenovani kandidat.

Dokumenti koji se prilažu uz prijavu na javni oglas moraju biti original ili ovjerene kopije.

Prijavu sa traženom dokumentacijom potrebno je dostaviti u roku od 15 dana od dana posljednjeg objavljivanja Javnog oglasa.

Javni oglas će biti objavljen u „Službenim novinama Federacije Bosne i Hercegovine“ i u dnevnom listu „Večernji list BIH“ d.o.o Mostar.

Prijavu sa svim traženim dokumentima dostaviti lično ili poštom preporučeno na sljedeću adresu:

**MINISTARSTVO PRIVREDE TUZLANSKOG KANTONA   
Centralna Pisarnica Vlade Tuzlanskog kantona, Fra Grge Martića br. 8, 75000 Tuzla**

sa naznakom: „**Prijava na Javni oglas za izbor kandidata za nominiranje člana Komisije za koncesije Tuzlanskog kantona – NE OTVARATI“.**

Kandidati koji uđu u uži izbor bit će pozvani na intervju.

Nepotpune i neblagovremene prijave neće biti uzete u razmatranje.